РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 26

от заседание на комисия ”Управление на собствеността”
към Пленума на Висшия съдебен съвет, проведено на 14.12.2016 г.

Днес, 14.12.2016 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Румен Георгиев
                                                                                       Юлиана Колева
                                                                                       Димитър Узунов
                                                                                       Светла Петкова
                                                                                       Милка Итова

От администрацията на ВСС присъстват: инж. Димитър Шиклев – директор на дирекция „Управление на собствеността“, АВСС и Владимир Димитров – старши експерт - юрист в дирекция „УС“, АВСС.

1. ОТНОСНО: Среща с представител на „УНИКРЕДИТ БУЛБАНК” АД, в изпълнение на решение на Комисия „Управление на собствеността”, взето по протокол № 25/30.11.2016 г., т. 14.3 във връзка с проведения конкурс за избор на изпълнител за извършване на ремонтни дейности на вътрешен двор на недвижим имот в гр. Видин.

След проведеното обсъждане, 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ОТЛАГА вземането на решение по т. 1 от настоящия дневен ред за следващото заседание на Комисия „Управление на собствеността”.

1.2. ПРИЕМА И ПРИЛАГА към преписката представените в днешното заседание документи от представителя на „УНИКРЕДИТ БУЛБАНК” АД – г-н Иван Бакалов – старши мениджър в отдел „Строителен мениджмънт”, както следва:

1.2.1. Писмо изх. № 96-00-334/31.08.2016 г. на Висш съдебен съвет;
1.2.2. Писмо изх. № 08-013448/10.11.2016 г. на УНИКРЕДИТ БУЛБАНК; 
1.2.3. Договор за покупко-продажба на недвижим имот;
1.2.4. Рекапитулация общи части;
1.2.5. Таблица за изчисляване стойностите на обособените части на административна сграда собственост на „УНИКРЕДИТ БУЛБАНК” АД, ПИ 193 в ЦГЧ по стар план на гр. Видин;
1.2.6. Покана изпратена от отдел „Доставки” на „УНИКРЕДИТ БУЛБАНК” АД към участниците;
1.2.7. Количествено стойностна сметка;
1.2.8. Проект на договор за извършване на строително-монтажни работи;
1.2.9. Предварителна оферта от „Универсал-Ж” ЕООД;
1.2.10. Предварителна оферта от „Стройконсулт” ЕООД;
1.2.11. Предварителна оферта от „Перфетострой” ЕООД;
1.2.12. Разпечатки от системата на „УНИКРЕДИТ БУЛБАНК” АД  с класиране на фирмите.

2. ОТНОСНО: Предложение за разпределение на разходите за придобиване на дълготрайни активи и за основен ремонт § 51-00 на органите на съдебната власт за 2017 г. и визия за необходимите основни ремонти за 2018 г. и 2019 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА разпределение на разходите за придобиване на дълготрайни активи и за основен ремонт, § 51-00 на органите на съдебната власт за 2017 г. и визия за развитието и приоритетите на дирекция „Управление на собствеността”, по отношение на основните и текущите ремонти в сградите на съдебната власт за 2018 г. и 2019 г.
2.2. ИЗПРАЩА предложението на Комисия „Бюджет и финанси”, за съгласуване.

3. ОТНОСНО: Писмо от министъра на правосъдието във връзка с провеждане на обществена поръчка от страна на ГД „Охрана” с предмет „Реакция на алармени сигнали и автопатрулна дейност за обекти на съдебната власт с пет обособени позиции”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА ЗА СВЕДЕНИЕ писмото на министъра на правосъдието за провеждане на обществена поръчка с предмет „Реакция на алармени сигнали и автопатрулна дейност за обекти на съдебната власт с пет обособени позиции”.

Мотиви: Счита дейността по организация на охрана на сградите на съдебната власт изцяло за прерогатив на ГД „Охрана”, на което сочи и чл. 3, ал. 1 от Наредба № 4/10.01.2008 г.

4. ОТНОСНО:  Провеждане на процедура за обществена поръчка с предмет „Доставка на дизелово гориво за отопление на органите на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ОТЛАГА разглеждането на т. 4 от настоящия дневен ред за следващото заседание на Комисия „Управление на собствеността”.

5. ОТНОСНО:  Приемане на обекти и подписване на Актове образец 15 в Съдебна палата гр. Габрово.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ПРЕДЛАГА на г-н Димитър Тончев  – главен секретар на Висшия съдебен съвет да издаде заповед за упълномощаване на инж. Димитър Шиклев да участва в приемателна комисия и да подписва всички необходими документи при изпълнение на договори № 93-00-634/14.12.2015 г. с предмет на дейност „Изграждане на асансьор, доставка и монтаж на платформа за нуждите на Административен съд гр. Габрово” и № 93-00-644/16.12.2015 г. с предмет на дейност: „Асансьорна уредба, изграждане на адаптирана тоалетна за инвалиди и ремонтни работи за обновяване на Съдебна палата гр. Габрово”, сключени между Министерство на правосъдието и „ВОДСТРОЙ ВТ” АД, включително и Актове образец 15 за установяване годността на строежите.

6. ОТНОСНО:  Искане от председателя на Районен съд гр. Девня за осигуряване на средства за обследване на електрическата инсталация и разпределителните табла на сградата и изработване на инвестиционен проект.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Да се направи обследване на електрическата мрежа в сградата, извършено от електроинженер и да се даде становище с реалното й състояние, както и препоръки за реконструкцията й.
6.2. ВЪЗЛАГА на председателя на Районен съд гр. Девня да събере и представи оферти от технически компетентни лица – електроинженери с пълна проектантска правоспособност, за извършване на обследването по т. 1.
6.3. ВЪЗЛАГА на председателя на Районен съд гр. Девня да проучи възможностите за предоставяне на друг подходящ имот за нуждите на Районен съд гр. Девня от областната или общинската управа .
6.4. ИЗПРАЩА решението по т. 6 на председателя на Районен съд гр. Девня.

7. ОТНОСНО: Писмо от председателя на Районен съд гр. Луковит за състоянието на сградата, ползвана от съда, както и предложения за решаване на проблема със сградния фонд.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на ВСС да вземе следното решение:
7.1. ДАВА СЪГЛАСИЕ да се отправи искане до Областен управител на област Ловеч за безвъзмездно предоставяне за управление на недвижим имот – държавна собственост – сграда с идентификатор 44327.502.2205.1 по КККР на гр. Луковит, /административна/, на 5 етажа със застроена площ 345 кв.м. без обектите, предоставени за управление на Министерство на икономиката и енергетиката в сутерена на сградата и трафопост на „Електроразпределение – Плевен” ЕАД, клон Ловеч, находящ се на партера, ведно със съответната идеална част от поземлен имот с идентификатор 44327.502.2205 и площ 1 542 кв.м.
7.2. ДАВА СЪГЛАСИЕ за безвъзмездно придобиване правото на собственост върху едноетажна сграда с идентификатор 44327.502.2205.2 по КККР на гр. Луковит, със застроена площ от 214 кв.м., функционално свързана с административната сграда по т. 1.
7.3. ВЪЗЛАГА на дирекция „Управление на собствеността на съдебната власт” да предприеме необходимите действия.
7.4. Внася предложението като допълнителна точка в редовно заседание на Пленума на Висшия съдебен съвет, насрочено за 15.12.2016 г.

8. ОТНОСНО:  Искане от председателя на Окръжен съд гр. Кюстендил за осигуряване на средства  за  доставка  и  монтаж  на  копирна XEROX WC 5335 на стойност 6 150 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Извършването на разход за доставка и монтаж на копирна машина XEROX WC 5335 в Окръжен съд гр. Кюстендил е необходимо. Стойността на разхода е определена на 6 150 лв. съгласно най-ниската оферта.
8.2. ИЗПРАЩА решението на Комисия „Бюджет и финанси” за корекция на бюджета на Окръжен съд гр. Кюстендил.

9. ОТНОСНО: Искане от председателя на Районен съд гр. Варна за осигуряване на средства за подмяна на стойки на външни тела на климатици, мебели в деловодства, луминисцентни осветителни тела и щори за прозорци на сградата на Съдебна палата гр. Варна.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. Извършването на разход от Районен съд гр. Варна в размер на 8 568,60 лв. за подмяна на стойки на външни тела на климатици, мебели в деловодства, луминисцентни осветителни тела и щори за прозорци на сградата на Съдебна палата гр. Варна е целесъобразен. Стойността на разхода е определена на 8 568,60 лв., на база приложена оферта. Стойността на обзавеждането не надвишава лимитите, определени от ВСС.
9.2. ИЗПРАЩА решението на Комисия „Бюджет и финанси” за корекция на бюджета на Районен съд гр. Варна.

10. ОТНОСНО:  Искане от председателя на Районен съд гр. Каварна за осигуряване на средства за текущ ремонт на архивохранилище (2 368,48 лв. с ДДС) и доставка и монтаж на метални стелажи за ръчно зареждане (2 784,00 лв. с ДДС).

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ОТЛАГА вземането на решение по искането на Районен съд гр. Каварна до набавяне на необходимите приложения, съгласно указания, дадени с писмо изх. рег. № 91-00-070/14.05.2014 г. на ВСС, касаещо комплектоване на исканията за закупуване на оборудване и извършване на текущи ремонти.
10.2. ДА БЪДЕ УВЕДОМЕН председателя на Районен съд гр. Каварна за решението по т. 10.

11. ОТНОСНО:   Искане от председателя на Районен съд гр. Казанлък за осигуряване на средства за доставка и монтаж на две копирни машини XEROX WC 5335 и  XEROX WC 5945i на стойност 12 900 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. Извършването на разход за доставка и монтаж на две копирни машини XEROX WC 5335 и  XEROX WC 5945i в Районен съд гр. Казанлък е целесъобразно. Стойността на разхода е определена на 12 900 лв. съгласно най-изгодната оферта с двегодишна гаранция.
11.2. ИЗПРАЩА решението на Комисия „Бюджет и финанси” за корекция на бюджета на Районен съд гр. Казанлък.

Мотиви: Двегодишната гаранция по стойност е по-голяма от минималната разлика в цените на машините.

12. ОТНОСНО:  Искане от председателя на Районен съд гр. Лом за отпускане на средства за ремонт (20 356,21 лв.) и обзавеждане на съдебни зали (20 000 лв.) и канцеларии (2 530 лв.) в Съдебната палата в гр. Лом.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ОТЛАГА разглеждането на т. 12 от настоящия дневен ред за следващо заседание на Комисия „Управление на собствеността”.
12.2. УКАЗВА на председателя на Районен съд гр. Лом да конкретизира вида на ремонта.
12.3. ИЗПРАЩА решението по т. 12 на председателя на Районен съд гр. Лом.

13. ОТНОСНО:  Искане от председателя на Районен съд гр. Пещера за обособяване на помещения за временен престой и изолация на задържани лица в сградата на съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. Не възразява да бъде обособено помещение за временен престой и изолация на задържани лица в сутерена на сградата посредством монтаж на метални преградни решетки със средства осигурени от Главна дирекция „Охрана”.
13.2. ИЗПРАЩА решението по т. 13 на председателя на Районен съд гр. Пещера.

14. ОТНОСНО:   Справка за автомобилния парк на съдебната система, съгласно решение по т. 22 от Протокол № 39/27.10.2016 г. на Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ПРИЕМА ЗА ЗАПОЗНАВАНЕ справката за автомобилния парк на съдебната система, съгласно решение по протокол № 39/27.10.2016 г., т. 22 на Пленума на Висшия съдебен съвет.
14.2. Справката да се внесе за повторно разглеждане и вземане на решение в следващото заседание на Комисия „Управление на собствеността”.

15. ОТНОСНО:  Инфраструктурни обекти, изградени през 2005 г. от Националната следствена служба.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ИЗПРАЩА по компетентност на дирекция „Бюджет и финанси” становище от страна на дирекция „Управление на собствеността” по писмо изх. № 88-00-276/08.09.2016 г. по повод искане рег. № 11-03-609/31.08.2016 г. от Администрацията на главния прокурор. 
15.2. ВЪЗЛАГА на дирекция „Управление на собствеността” да изиска от ПРБ и НСлСл подробна информация и документи относно имоти и обекти – недвижима собственост, предоставени на НСлСл (вкл. в района около Националната следствена служба, недовършени сгради и неизползваеми сгради, които са предадени на НСлС) и да се направи анализ на състоянието на тази собственост с помощта на администрацията на Прокуратурата на Република България и Националната следствена служба.

16. ОТНОСНО:  Доклад от Лидия Кирилова – главен експерт в дирекция „Управление на собствеността” относно уреждане на наемните правоотношения с ЕТ „Васил Григоров” гр. Балчик с приложен проект на договор.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. ОДОБРЯВА проект на договор за наем между ЕТ „Васил Григоров” гр. Балчик и ВСС.
16.2. ИЗПРАЩА проекта на договор по т. 1 за съгласуване от дирекция „Бюджет и финанси” и дирекция „Правна”.

17. ОТНОСНО:  Деклариране на недвижими имоти по Закона за местни данъци и такси /ЗМДТ/.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на ВСС да вземе следното решение:

17.1. УПЪЛНОМОЩАВА Катя Попова – младши експерт и Надежда Петрова – старши експерт – икономист в дирекция „Управление на собствеността на съдебната власт”, заедно и поотделно със следните права:
- Да представляват ВСС пред общинските администрации във връзка с изготвянето и подаването на данъчни декларации по чл. 14 от Закона за местните данъци и такси за административната сграда в гр. София, ул. „Екзарх Йосиф” № 12, както и за ведомствените апартаменти, предоставени за управление на Пленума на ВСС;
- Да представляват ВСС пред общинските администрации във връзка с изготвянето и подаването на декларации за определяне на таксата за битови отпадъци за административната сграда в гр. София, ул. „Екзарх Йосиф” № 12, както и при необходимост за ведомствените апартаменти, предоставени за управление на Пленума на ВСС.
17.2. Внася предложението като допълнителна точка в редовно заседание на Пленума на Висшия съдебен съвет, насрочено за 15.12.2016 г.

18. ОТНОСНО:  Писмо от Красимира Филипова – заместник-министър на правосъдието във връзка с определяне на представители  за участие в състава на междуведомствена работна група за изготвяне на нова Наредба № 4.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. ОПРЕДЕЛЯ г-н Владимир Димитров - старши експерт - юрист в дирекция „УС“, АВСС за участник в състава на експертната група по актуализация на Наредба № 4.
18.2. ИЗПРАЩА решението по т. 18 на заместник-министъра на правосъдието.

19. ОТНОСНО:  Изменение на решение на Пленума на Висшия съдебен съвет, взето по протокол № 45/08.12.2016 г., т. 48.
Във връзка с подаден отвод от г-н Румен Георгиев – член на Висшия съдебен съвет и член на Комисия „Управление на собствеността” в днешното заседание на Комисия „Управление на собствеността” във връзка с определянето му за Титуляр в състава на Комитета за наблюдение на Оперативна програма „Добро управление”,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на ВСС да вземе следното решение:

19.1. ИЗМЕНЯ решението си, взето по протокол № 45/08.12.2016 г., т. 48, като: 
„ОПРЕДЕЛЯ за включване в състава на Комитета за наблюдение на Оперативна програма „Добро управление” в качеството на Титуляр – г-жа Милка Итова – член на Висшия съдебен съвет, на мястото на г-н Румен Георгиев – член на Висшия съдебен съвет”.

Мотиви: Г-жа Милка Итова е член на Координационния съвет, който активно участваше в Съвета за съдебна реформа, уточнявайки параметрите по пътните карти. Г-жа Итова активно участваше и в преговорите с Министерство на правосъдието, относно участието на ВСС като бенефициент по мерките, предвидени в пътните карти, а също така и ВСС като партньор по мерките, предвидени в пътните карти.

19.2. Внася предложението като допълнителна точка в редовно заседание на Пленума на Висшия съдебен съвет, насрочено за 15.12.2016 г.

                                                  ПРЕДСЕДАТЕЛ 
			      	        НА КОМИСИЯТА: /П/
								МИХАИЛ КОЖАРЕВ

ЗАМ.-ПРЕДСЕДАТЕЛ НА КОМИСИЯ
“УПРАВЛЕНИЕ НА СОБСТВЕНОСТТА”: /П/
                                               СВЕТЛА ПЕТКОВА